Kristian Sallinen
Kapellimestari

Kristian Sallinen on suomalaisen kapellimestaritaituruuden nouseva tähti. Tämä poikkeuksellinen nuori lahjakkuus huokuu luontaista arvovaltaa, esiintyen korokkeellaan varmoin elkein. Hän on tehnyt yhteistyötä Suomen suurimpien orkestereiden kanssa, mukaan lukien Suomen Radion Sinfoniaorkesteri, Helsingin kaupunginorkesteri, Sinfonia Lahti ja Tapiola Sinfonietta.

Sallisen viime vuosien suurimpiin saavutuksiin voidaan lukea kansainvälinen debyytti Baselin sinfoniaorkesterissa sekä Iso-Britannian debyytti BBC Symphony Orchestran kanssa. Kuluvalla kaudella 2023/24 hän palaa esiintymään Sinfonia Lahden kanssa sekä debytoi Tampere Filharmonian, Turun Filharmonisen Orkesterin sekä Lapin ja Keski-Pohjanmaan kamariorkestereiden kanssa esittäen laajaa ohjelmistoa, johon kuuluu laajasti niin Bachia, Mozartia, Prokofjevia, Ravelia, Sibeliusta ja Rautavaaraa kuin useita nykyaikaisiakin teoksia.

Sallinen opiskelee nykyisin orkesterinjohtoa Sibelius-Akatemian kapellimestariluokalla professori Sakari Oramon oppilaana. Sallinen on saanut oppia monilta nimekkäiltä kapellimestareilta ja opettajilta, joihin lukeutuvat muun muassa Jorma Panula, Paavo Järvi, Esa-Pekka Salonen, Hannu Lintu, Jukka-Pekka Saraste, Susanna Mälkki, Nicolás Pasquet ja Colin Metters. Sallinen aloitti viulunsoiton 5-vuotiaana Espoon musiikkiopistossa, ja vaihtoi alttoviuluun vuonna 2013. Seele-kvarterin jäsenenä Sallinen on vieraillut useilla festivaaleilla ympäri Eurooppaa ja esiintynyt useiden orkestereiden, muun muassa Suomen Radion Sinfoniaorkesterin, solistina. Sallinen saavutti kolmannen sijan Tampereen valtakunnallisessa alttoviulukilpailussa vuonna 2017.